open-index/open-wikipedia-markdown huggingface dataset:
Ποταμός Μπέχο-Μπέχο

Ο **Ποταμός Μπέχο-Μπέχο** (Αγγλικά: *Beho-Beho River*), είναι ποταμός στέπας και βρίσκεται στην Περιοχή Μουφίντι (*Mufindi District*), Περιφέρεια Ιρίνγκα (*Iringa Region*) στην Τανζανία. Συνήθως, μεταφέρει ύδατα κατά την εποχή των βροχών και δύναται να αποξηρανθεί σε περίοδο παρατεταμένης ξηρασίας. Τμήμα του ποταμού, ρέει εντός του Καταφυγίου Θηραμάτων Σέλους (*Selous Game Reserve*) και καταλήγει στον Ποταμό Ρουφίτζι.

## Ετυμολογία

Η ονομασία Μπέχο-Μπέχο (ή Μπέχο Μπέχο) στα Σουαχίλι είναι γνωστή ως «*mwanzilishi*» και η οποία μεταφραζόμενη σημαίνει «ο πρωτοπόρος».

## Ιστορία
Κατά τον Α΄ Παγκόσμιο Πόλεμο, στα τέλη του 1916 - αρχές του 1917, διαδραματίστηκαν και στις δυο όχθες του, σκληρές μάχες διάρκειας μερικών εβδομάδων, μεταξύ των *Schutztruppe* *(αποικιακή δύναμη)* της Γερμανικής Ανατολικής Αφρικής και των βρετανικών μονάδων, που είχαν σαν αποτέλεσμα, στα χαμηλά του Όρους *Sugar*, να σκοτωθεί ο Βρετανός Λοχαγός *[[Frederick Courteney Selous]]*.

## Δείτε επίσης
* Διοικητικές υποδιαιρέσεις της Τανζανίας
* Περιοχή Μουφίντι
* Περιφέρεια Ιρίνγκα
* Μάχη του Μπέχο-Μπέχο  

## Σημειώσεις


## Παραπομπές Σημειώσεων


## Παραπομπές


Κατηγορία:Ποταμοί της Τανζανίας
Κατηγορία:Ποταμοί της Αφρικής
Σάλι Ράιντ

Η **Σάλι Ράιντ** (**Sally Kristen Ride**) (26 Μαΐου 1951 – 23 Ιουλίου 2012) ήταν Αμερικανίδα φυσικός και αστροναύτης.

Στις 18 Ιουνίου 1983 συμμετείχε στην αποστολή του διαστημικού λεωφορείου Τσάλεντζερ κατά την οποία τέθηκαν σε τροχιά δύο δορυφόροι. Την ίδια πτήση επανέλαβε την επόμενη χρονιά. Ήταν η πρώτη Αμερικανίδα και η τρίτη γυναίκα παγκοσμίως που ταξίδεψε στο διάστημα (1983), μετά τις Σοβιετικές κοσμοναύτριες Βαλεντίνα Τερεσκόβα (1963) και Σβετλάνα Σαβίτσκαγια (1982).

Η Ράιντ εργάστηκε επίσης στο Κέντρο για τη Διεθνή Ασφάλεια και τον Έλεγχο των Όπλων του Πανεπιστημίου Στάνφονρτ (Stanford University's Center for International Security and Arms Control) και στο Πανεπιστήμιο της Καλιφόρνιας, στο Σαν Ντιέγκο, όπου δίδαξε φυσική, primarily researching nonlinear optics and Thomson scattering. Επίσης συμμετείχε στις επιτροπές που ερεύνησαν την καταστροφή του Τσάλεντζερ και του Κολούμπια.

Πέθανε από καρκίνο στο πάγκρεας στις 23 Ιουλίου 2012.

## Παραπομπές


## Εξωτερικοί σύνδεσμοι
*https://www.sansimera.gr/biographies/1357
*https://www.kathimerini.gr/8543/article/epikairothta/kosmos/efyge-h-prwth-amerikanida-poy-ta3ideye-sto-diasthma-sali-raint

Κατηγορία:Αμερικανοί αστροναύτες
Βρύχωνας

Ο **Βρύχωνας** () είναι μικρό ποτάμι στη Μαγνησία. Πηγάζει στο Πήλιο και εκβάλλει στον Παγασητικό Κόλπο, κοντά στα Κάτω Λεχώνια. Ο ποταμός διατηρεί το ίδιο όνομα από την αρχαιότητα, ενώ στον ποταμό βρίσκεται η παλαιότερη γέφυρα κατασκευασμένη από οπλισμένο σκυρόδεμα. Η γέφυρα κατασκευάστηκε για τις ανάγκες μιας σιδηροδρομικής γραμμής το 1895. Στην  Σιθωνία της Χαλκιδικής, κοντά στην Παλλήνη, βρίσκεται άλλος ένας ποταμός με το ίδιο όνομα. Σύμφωνα με την αρχαία μυθολογία, ο ομώνυμος ποτάμιος θεός ήταν σύμμαχος των Γιγάντων στον πόλεμό τους εναντίον των θεών, τη Γιγαντομαχία. Σύμφωνα με ορισμένες πηγές, η γιγαντομαχία πραγματοποιήθηκε στην Παλλήνη.

## Παραπομπές


Κατηγορία:Ποταμοί της Θεσσαλίας
Κατηγορία:Ποταμοί της Ελλάδας
Χεβδίγη του Παλατινάτου-Ζούλτσμπαχ

Η **Χεδβίγη** (γερμ. *Hedwig*, 15 Απριλίου 1650 - 23 Νοεμβρίου 1681) από τον Οίκο του Βίττελσμπαχ ήταν κόρη του Κόμη του Παλατινάτου-Ζούλτσμπαχ και με τους γάμους της έγινε πρώτα Αρχιδούκισσα της Αυστρίας και μετά Δούκισσα της Σαξονίας-Λάουενμπουργκ.

## Βιογραφία
Η *Μαρία Χεδβίγη Αυγούστα* ήταν η πρώτη κόρη του Χριστιανού Αυγούστου Παλατινάτου-Ζούλτσμπαχ και της Αμαλίας, κόρης του Ιωάννη Ζ΄ του Νασσάου-Ζήγκεν.

Παντρεύτηκε δι' αντιπροσώπου (*per cura*) στο παρεκκλήσιο της Αυλής του Ζούλτσμπαχ τον Σιγισμούνδο Φραγκίσκο, Επίσκοπο (μη χειροτονηθέντα) των Άουγκσμπουργκ, Γκουρκ & Τρεντ, ο οποίος, όταν το 1662 απεβίωσε ο μεγαλύτερος αδελφός του, παραιτήθηκε από τις εκκλησιαστικές θέσεις του και τον διαδέχθηκε ως Αρχιδούκας της Πέραν Αυστρίας & Τυρόλου και νυμφεύτηκε τη Χεδβίγη. Όμως ενόσω ο γαμπρός ταξίδευε για να τη συναντήσει, ασθένησε και απεβίωσε στο Ίννσμπρουκ 12 ημέρες μετά τον γάμο, ο οποίος έτσι δεν ολοκληρώθηκε.

Έξι έτη μετά η Χεδβίγη ξαναπαντρεύτηκε, με τον Ιούλιο Φραγκίσκο της Σαξονίας-Λάουενμπουργκ. Ο πατέρας της έθεσε μία αναμνηστική πλάκα στον ενοριακό ναό του Ζούλτσμπαχ για την ανάμνηση του γεγονότος. Η νύφη είχε εξασφαλίσει από τον πρώτο της γάμο ένα ετήσιο εισόδημα 20.000 γκέλντερς· o Ιούλιος-Φραγκίσκος έκανε συμφωνία με τη βασιλική Αυλή των Αψβούργων και έλαβε, αντί αυτού του εισοδήματος, ένα εφ' άπαξ ποσό. Η Χεδβίγη απεβίωσε 31 ετών και τάφηκε στο Λευκό Κστρο του Σλάκενβερτ (νυν Οστρόβ Ουγγαρίας).

## Οικογένεια
Παντρεύτηκε πρώτα το 1665 τον Σιγισμούνδο Φραγκίσκο της Αυστρίας· δεν απέκτησε τέκνα.

Δώδεκα ημέρες μετά απεβίωσε ο Σιγισμούνδος Φραγκίσκος και η Χέντβιχ έκανε δεύτερο γάμο το 1668, με τον Ιούλιο Φραγκίσκο της Σαξονίας-Λάουενμπουργκ και είχε τέκνα:
* Άννα Μαρία Φραγκίσκη 1672-1741, παντρεύτηκε πρώτα τον Φίλιππο Γουλιέλμο Αύγουστο του Παλατινάτου-Νόιμπουργκ και μετά τον Τζαν Γκαστόνε των Μεδίκων, Μεγάλο Δούκα της Τοσκάνης.
* Σίβυλλα 1675-1733, παντρεύτηκε τον Λουδοβίκο Γουλιέλμο του Μπάντεν-Μπάντεν.

## Πρόγονοι





## Πηγές
* Theologische Quartalschrift, vol. 50, H. Laupp, 1868, p. 106 Digitized
* Johann Samuel Ersch: Allgemeine Encyclopädie der Wissenschaften und Künste, section 2 part 28, J. f. Gleditsch, 1851, p. 363

Κατηγορία:Οίκος του Βίττελσμπαχ
Κατηγορία:Πριγκίπισσες της Αυστρίας
Κατηγορία:Παλατινές κόμισσες του Ζούλτσμπαχ
Ερρίκος Ανδρέου

Ο **Ερρίκος Ανδρέου** (Αθήνα, 15 Δεκεμβρίου 1938 - 21 Ιανουαρίου 2023) ήταν Έλληνας σκηνοθέτης και σεναριογράφος.

## Βιογραφία
Γεννημένος στην Αθήνα, μεγάλωσε  στο Γιοχάνεσμπουργκ της Νότιας Αφρικής. Εκεί, σπούδασε σε αγγλοφώνο πανεπιστήμιο ιστορία της τέχνης και αγγλική λογοτεχνία και συνέχισε τις σπουδές του στο σενάριο και την σκηνοθεσία στη Μεγάλη Ακαδημία Κινηματογράφου της Ρώμης.

Με την επιστροφή του στην Ελλάδα εργάστηκε σαν βοηθός σκηνοθέτη σε διεθνείς παραγωγές, όπως ''Τα κανόνια του Ναβαρόνε'', και *[[Λέων της Σπάρτης]]*. Το 1961 σκηνοθέτησε την πρώτη του ταινία ''Ο εφιάλτης'' σε δικό του σενάριο και παραγωγή, η οποία διακρίθηκε στο Φεστιβάλ του Νέου Δελχί και στο Φεστιβάλ Κινηματογράφου Θεσσαλονίκης. Το 1964 σκηνοθέτησε την ταινία *Επιστροφή*, η οποία κέρδισε το βραβείο Α΄ γυναικείου ρόλου στο Φεστιβάλ Θεσσαλονίκης και το 1966 την ταινία *Διχασμός*, η οποία κέρδισε το κρατικό βραβείο σκηνοθεσίας, αλλά και διεθνή διάκριση  στο κινηματογραφικό φεστιβάλ του Σικάγου.

Το 1967 συνεργάστηκε με τη Φίνος Φιλμ στην ταινία *Εκείνος και εκείνη*. Στη συνέχεια σκηνοθέτησε και άλλες ταινίες, συνεργαζόμενος  με Αμερικανούς και Ιταλούς παραγωγούς. Το  1970 σκηνοθέτησε, σε δικό του σενάριο και παραγωγή, την ταινία *Η ανταρσία των 10* η οποία κέρδισε το βραβείο σκηνοθεσίας στο Φεστιβάλ Θεσσαλονίκης. Το ίδιο βραβείο κέρδισε και τον επόμενο χρόνο, για την ταινία της Φίνος Φιλμ ''Η μεγάλη στιγμή του ‘21 - Παπαφλέσσας''. Το 1979 σκηνοθέτησε την αγγλόφωνη ταινία *[[Κραυγές στον άνεμο]]*, η οποία γυρίστηκε εξ ολοκλήρου στη Νέα Υόρκη.

Από το 1977 και μετά στράφηκε στην τηλεόραση σκηνοθετώντας αρκετές επιτυχημένες σειρές.

Απεβίωσε στις 21 Ιανουαρίου 2023 σε ηλικία 84 ετών έπειτα από πολύμηνη νοσηλεία σε νοσοκομείο της Αθήνας λόγω σοβαρών προβλημάτων υγείας.

## Προσωπική ζωή
Στις 18 Ιουνίου 1973, ο Ερρίκος Ανδρέου  παντρεύτηκε την ηθοποιό Νόρα Βαλσάμη, την οποία είχε γνωρίσει κατά την διάρκεια των γυρισμάτων της  ταινίας *[[Τα δυο πόδια σε ένα παπούτσι]]* της Φίνος Φιλμ. Απέκτησαν έναν γιο, τον Κωνσταντίνο-Ερρίκο. 
## Φιλμογραφία

## Παραπομπές


## Εξωτερικοί σύνδεσμοι
* Ο  

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Μάχη της Κιλόσα

Η **Μάχη της Κιλόσα** (Αγγλικά: *Battle of Kilosa*), διεξήχθη στην περιοχή Κιλόσα κατά τη διάρκεια της εκστρατείας της Ανατολικής Αφρικής στον Α΄ Παγκόσμιο Πόλεμο.

Στις 5 Αυγούστου 1916, ο νοτιοαφρικανός Αντιστράτηγος  *Louis Jacob van Deventer*, ξεκινά από την Κοντόα και κατευθύνεται προς την Κιλόσα ακολουθώντας τις σιδηροτροχιές της Κεντρικής Σιδηροδρομικής Γραμμής. Στις 22 Αυγούστου 1916, φθάνει στην Κιλόσα, δίχως να έχει συναντήσει αντίσταση και εγκαθιστά εκεί το Αρχηγείο του. Από την Κιλόσα, σχεδιάζει να κατέλθει στο Μορογκόρο και πάλι ακολουθώντας τις σιδηροτροχιές της Κεντρικής Σιδηροδρομικής Γραμμής, προκειμένου να συναντηθεί με τον Στρατηγού Σμάτς. Κάτι για το οποίο ο Σματς ελπίζει ότι θα είναι μια καθοριστικής σημασίας μάχη με την *Schutztruppe* (αποικιακή δύναμη) του Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*).  

Η μάχη ήταν από πλευράς των Γερμανικών δυνάμεων, το παράδειγμα μίας επιτυχούς κίνησης δαγκάνας, η οποία περικύκλωσε την απομονωμένη Βρετανική φάλαγγα.

## Δείτε επίσης
* Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*)
* Μάχη του Ματαμόντο
* Μάχη της Κιμπάτα

## Σημειώσεις

;Παραπομπές σημειώσεων


## Παραπομπές


## Βιβλιογραφία
* 

Κιλοσα
Μάχη του Μπέχο-Μπέχο

Η **Μάχη του Μπέχο-Μπέχο** (Αγγλικά: *Battle of Beho-Beho*), διεξήχθη κατά τη διάρκεια της Εκστρατείας Ανατολικής Αφρικής στον Α΄ Παγκόσμιο Πόλεμο.

## Η μάχη
Μετά την κατάληψη του Νταρ ες Σαλαάμ, της παράκτιας πρωτεύουσας της Γερμανικής Ανατολικής Αφρικής, τον Σεπτέμβριο του 1916, o Στρατηγός Γιαν Σματς διέταξε τη διακοπή της προέλασης του στρατεύματος, λόγω της επιδημίας ελονοσίας η οποία είχε αποδεκατίσει τους στρατιώτες. Λίγο μετά το Νέο Έτος, το 25ο Τάγμα Ακριτών (*Frontiersmen*), του οποίου ηγείτο ο διάσημος κυνηγός και εξερευνητής, λοχαγός Φρέντερικ Σέιλου (*Frederick Selous*), προχώρησε στο εσωτερικό της αποικίας, έως τον Ποταμό Ρουφίτζι.

Στις 3 Ιανουαρίου 1917, μονάδα Βρετανών ανιχνευτών η οποία προηγείτο από το κύριο τάγμα ανέφερε ότι μια φάλαγγα από Γερμανούς στρατιώτες, κινείτο κάτω στο δρόμο. Στις 4 Ιανουαρίου 1917, ακολούθησε μια αψιμαχία, μεταξύ των Βρετανών και των Γερμανών στρατιωτών. Κατά τη διάρκεια της μάχης, όταν ο Λοχαγός Φρέντερικ Σέιλου χρησιμοποίησε τις διόπτρες του προκειμένου να εντοπίσει τον εχθρό, σήκωσε το κεφάλι του, οπότε, ένας Γερμανός σκοπευτής τον πυροβόλησε και τον σκότωσε στα χαμηλά του Όρους *Sugar*. Λέγεται ότι λόγω της φήμης του Σέϊλου [ή Σελού], ο τότε στρατιωτικός διοικητής των Γερμανικών δυνάμεων στη Γερμανική Ανατολική Αφρική Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*), έστειλε προς τους Βρετανούς, συλλυπητήρια επιστολή για το θάνατο του 65-χρονου Λοχαγού Σέϊλου.

## Δείτε επίσης

## Σημειώσεις


## Παραπομπές Σημειώσεων


## Παραπομπές


## Βιβλιογραφικές πηγές
*  The First World War in Africa (Oxford, 2004) ISBN 0199257280
*  German Strategy in the First World War in Wolfgang Elz and Sönke Neitzel: Internationale Beziehungen im 19. und 20. Jahrhundert, pp. 127–144 (2003) ISBN 3-506-70140-1
*  
*  Tanganyikan Guerrilla by Maj. J.R. Sibley 
*  Army Diary 1899 - 1926 by Col. R. Meinertzhagen, DSO 
*  My Reminiscences of East Africa by Gen. *[[Paul Emil von Lettow-Vorbeck]]* 
*  Wildest Africa by C.T. Stoneham 
*  An East African VC by K. Patience

Μπεχο-Μπεχο
ΦΚ Αραράτ-Αρμενία

Η **ΦΚ Αραράτ-Αρμενία** (αρμενικά Ֆուտբոլային Ակումբ Արարատ-Արմենիա) είναι αρμενική ποδοσφαιρική ομάδα από το Γερεβάν. Έδρα της ομάδας είναι το Στάδιο της Ποδοσφαιρικής Ακαδημίας του Γερεβάν χωρητικότητας 1428 θεατών. Συμμετέχει στο Πρωτάθλημα ποδοσφαίρου Αρμενίας.

Ο σύλλογος ιδρύθηκε το 2017 από τον πρόεδρο της Ποδοσφαιρικής Ομοσπονδίας της Αρμενίας, Ρούμπεν Χαϊραπετιάν με την επωνυμία «**Ακαδημία Ποδοσφαίρου του Αβάν**». Στο σύλλογο αγωνίζονταν κυρίως απόφοιτοι της Ακαδημίας Ποδοσφαίρου του Ερεβάν. Ο εναρκτήριος αγώνας του συλλόγου έγινε τον Ιούλιο του 2017 κόντρα στον σύλλογο Ερεμπούνι, με νίκη της Αβάν με σκορ 3-1.

Στις αρχές του 2018, ο σύλλογος εξαγοράστηκε από τον Αρμένιο επιχειρηματία **Samvel Karapetyan** με έδρα τη Ρωσία, ο οποίος άλλαξε το όνομα του συλλόγου σε Αραράτ-Μόσχα . Σύντομα ο σύλλογος συγχωνεύθηκε με τον ρωσικό σύλλογο ΦΚ Αραράτ-Μόσχα (ο οποίος είχε καταλάβει την πρώτη θέση στη ζώνη PFL Center (τρίτη εθνική κατηγορία) της Ρωσίας, ωστόσο, με απόφαση της διοίκησης του συλλόγου έλαβε άδεια συμμετοχής στο Αρμενικό Πρωτάθλημα της σεζόν 2018/2019). Πριν από την έναρξη της σεζόν, ο σύλλογος μετονομάστηκε σε ΦΚ Αραράτ-Αρμενία.

Στις 30 Μαΐου 2019, η Αραράτ-Αρμενία νίκησε την Μπανάντς με 1–0 και κατέκτησε τον πρώτο της τίτλο  στην Αρμενική Πρέμιερ Λιγκ.. Ως αποτέλεσμα της κατάκτησης του Αρμενικής Πρέμιερ Λιγκ, η Αραράτ-Αρμενία προκρίθηκε στο Τσάμπιονς Λιγκ της σεζόν 2019–20.

Στις 14 Ιουλίου 2020, η Αραράτ-Αρμενία υπερασπίστηκε τον τίτλο της, εξασφαλίζοντας το δεύτερο πρωτάθλημα, αφού νίκησε τον ΦΚ Νοά με 2-0 .

Στις 17 Ιουνίου 2023, η Αραράτ-Αρμενία ανακοίνωσε την επιστροφή του Βαρντάν Μινασιάν ως νέου προπονητή της. Στο προπονητικό επιτελείο του Μινασιάν περιλαμβάνονται ο πρώτος βοηθός προπονητή Artak Oseyan, ο βοηθός προπονητή Artur Mkrtchyan, ο προπονητής τερματοφυλάκων Gurgen Hakobyan και ο προπονητής φυσικής κατάστασης Denis Zmeu. Ο Βαρντάν Μινασιάν υπήρξε αρχηγός της ομάδας, όταν αυτή κατέκτησε τον τίτλο της πρωταθλήτριας Αρμενίας για 2 συνεχόμενα χρόνια καθώς και το Σούπερ Καπ .

## Πορεία στην Ευρώπη
### Συνοπτικά

## Τίτλοι
* **[[Πρωτάθλημα ποδοσφαίρου Αρμενίας]]
** **Πρωταθλήτρια (2):** 2018–19, 2019-20
* **Αρμενικό Σούπερ Καπ:** 2019

===Αραράτ-Αρμενία 2===


Η αναπληρωματική ομάδα της Αραράτ-Αρμενία ονομάζεται **Αραράτ-Αρμενία-2'''  και αγωνίζεται στη Β΄ Κατηγορία Αρμενίας. Αυτήν τη στιγμή δίνει τους εντός έδρας αγώνες της στο Στάδιο της Ποδοσφαιρικής Ακαδημίας του Γερεβάν, που βρίσκεται στην περιοχή Αβάν του βορειοανατολικού Γερεβάν.

## Παραπομπές


## Εξωτερικές πηγές
* Official Facebook

Κατηγορία:Ποδοσφαιρικές ομάδες Αρμενίας
Κατηγορία:Ιδρύσεις ποδοσφαιρικών ομάδων το 2017
Ζοάο Β. Νέρι

Ο **Ζοάο Β. Νέρι** (*João W. Nery*, 12 Φεβρουαρίου 1950 - 26 Οκτωβρίου 2018) ήταν Βραζιλιάνος συγγραφέας, ψυχολόγος και ακτιβιστής.

Διετέλεσε ΛΟΑΤ ακτιβιστής, ενώ ήταν το πρώτο τρανς άτομο που υποβλήθηκε σε χειρουργική επέμβαση επαναπροσδιορισμού φύλου στη Βραζιλία το 1977.

Η οικογένειά του ήταν πάντα εχθρικά διακείμενη στην αλλαγή αυτή. Ο πατέρας ήταν αντίθετος, ενώ η μητέρα θα δεχόταν "... μια ομοφυλόφιλη κόρη, αλλά όχι μία χωρίς ταυτότητα". Με τα χρόνια έγινε ακτιβιστής των δικαιωμάτων των ΛΟΑΤ στη Βραζιλία, ιδιαίτερα των τρανς. Ένα νομοσχέδιο από τους βουλευτές Ζοάο Γουίλι και Ερίκα Κόκαϊ φέρει το όνομά του: βασίζεται στον αργεντινικό νόμο για την ταυτότητα φύλου, που εγγυάται το δικαίωμα αναγνώρισης της ταυτότητας φύλου όλων των τρανς ατόμων στη Βραζιλία.

## Βιβλία

* *Erro de pessoa: Joana ou João?*, Rio de Janeiro, Editora Record, 1984.
* *Viagem solitária: memórias de um transexual 30 anos depois*, São Paulo, Leya Brasil, 2012.
* *Vidas trans: a coragem de existir* (lankide izanik Amara Moira, Márcia Rocha eta T. Brant), Bauru, Leya Brasil, 2017.
* *Velhice transviada*, hilondokoa, 2018.

## Βιβλιογραφία
* Jesus, Dánie Marcelo de; Carbonieri, Divanize; Nigro, Claudia M.C. (2017). Estudos sobre gênero: identidades, discurso e educação - homenagem a João W. Nery. [S.l.]: Pontes. 252 pp. ISBN 9788571138162.
* Gonçalves Jr., Sara W. P. (2017) Invisíveis. In:Estudos sobre gênero: identidades, discurso e educação - homenagem a João W. Nery. Editora Pontes. 2017 ISBN 9788571138162.

## Παραπομπές


Κατηγορία:Βραζιλιάνοι μυθιστοριογράφοι
Κατηγορία:Βραζιλιάνοι συγγραφείς
Κατηγορία:Τρανς άτομα
Κατηγορία:ΛΟΑΤ πρόσωπα από τη Βραζιλία
Κατηγορία:Ακτιβιστές δικαιωμάτων ΛΟΑΤ
Άννα των Μεδίκων (1616-1676)

H **Άννα** (ιταλ. *Anna de Medici*, 21 Ιουλίου 1616 - 11 Σεπτεμβρίου 1676) από τον Οίκο των Μεδίκων ήταν κόρη του Μεγάλου Δούκα της Τοσκάνης και με τον γάμο της έγινε αρχιδούκισσα της Πέραν Αυστρίας.

## Βιογραφία
Ήταν το έβδομο παιδί και η τρίτη κόρη του Κόζιμο Β΄ της Τοσκάνης και της Μαρίας Μαγδαληνής των Αψβούργων, κόρης του Καρόλου Β΄ της Αυστρίας.

## Οικογένεια
Παντρεύτηκε το 1646 τον εξάδελφό της Φερδινάνδο Κάρολο των Αψβούργων της Αυστρίας και είχε τρία τέκνα:
* Κλαυδία Φηλικίτη (1653 - 1676), παντρεύτηκε τον Λεοπόλδο Α΄ της Αγίας Ρωμαϊκής Αυτοκρατορίας.
* θνησιγενής κόρη (19 Ιουλίου 1654).
* Μαρία Μαγδαληνή (1656 - 1669).

## Πρόγονοι




## Πηγές
* Arias, Enrique Alberto (2001). *Essays in Honor of John F. Ohl: a Compendium of American Musicology*. Evanston, Illinois: Northwestern University Press. ISBN 0-8101-1536-0.
* Briscoe, James R. (2004). *New Historical Anthology of Music by Women*. Indiana University Press.
* Glixon, Beth L. "New Light on the Life and Career of Barbara Strozzi" (PDF). *The Musical Quarterly*: 311–335. doi:10.1093/mq/81.2.311. Retrieved 4 March 2010.

## Παραπομπές


Κατηγορία:Οίκος των Μεδίκων
Κατηγορία:Πριγκίπισσες της Αυστρίας
Άννα των Μεδίκων

Ο όρος **Άννα των Μεδίκων** μπορεί να αναφέρεται σε:

* Άννα των Μεδίκων (1616-1676)
* Άννα Μαρία Λουίζα των Μεδίκων
Κλαυδία των Μεδίκων

Η **Κλαυδία** (ιταλ. *Claudia*, 4 Ιουνίου 1604 - 25 Δεκεμβρίου 1648) από τον Οίκο των Μεδίκων ήταν κόρη του Μεγάλου Δούκα της Τοσκάνης και με τους γάμους της έγινε πρώτα δούκισσα του Ουρμπίνο και μετά αρχιδούκισσα της Αυστρίας.

## Βιογραφία
Ήταν το ένατο παιδί και η τέταρτη κόρη του Φερδινάνδου Α΄ των Μεδίκων, Μεγάλου Δούκα της Τοσκάνης, και της Χριστίνας, κόρης του Καρόλου Γ΄ της Λωρραίνης.

## Οικογένεια
Παντρεύτηκε πρώτα το 1620 τον Φεντερίκο Ουμπάλντο ντελλα Ρόβερ, Δούκα του Ουρμπίνο, και είχε ένα τέκνο:
* Βιττόρια (1622 - 1694), παντρεύτηκε τον Φερδινάνδο Β΄ των Μεδίκων, Μεγάλο Δούκα της Τοσκάνης.

Το 1623 απεβίωσε ο Φεντερίκο Ουμπάλντο και η Κλαυδία έκανε δεύτερο γάμο, με τον Λεοπόλδο Ε΄ της Πέραν Αυστρίας και είχε πέντε τέκνα:
* Μαρία Ελεονώρα (1627 - 1629).
* Φερδινάνδος Κάρολος (1628 - 1662), Αρχιδούκας της Πέραν Αυστρίας.
* Ισαβέλλα Κλάρα (1629 - 1685), παντρεύτηκε τον Κάρολο Β΄ Γκοντζάγκα-Νεβέρ, Δούκα της Μάντουας.
* Σιγισμούνδος Φραγκίσκος (1630 - 1665), επίσκοπος του Άουγκσμπουργκ, Γκουρκ & Τρεντ. Παραιτήθηκε για να διαδεχθεί τον αδελφό του ως αρχιδούκας της Πέραν Αυστρίας.
* Μαρία Λεοπολδίνα (1632 - 1649), παντρεύτηκε τον Φερδινάνδο Γ΄ της Αγίας Ρωμαϊκής Αυτοκρατορίας.

## Πρόγονοι




## Πηγές
* Medici, Claudia de (1604–1648)". *Encyclopedia.com*. Retrieved 2019-01-02.
* "Claudia de' Medici, Arch Duchess of Austria-Tyrol". *Kleio.org*.

## Παραπομπές


Κατηγορία:Οίκος των Μεδίκων
Κατηγορία:Πριγκίπισσες της Αυστρίας
Κατηγορία:Πριγκίπισσες της Τοσκάνης
Κατηγορία:Δούκισσες του Ουρμπίνο
Thompson (συγκρότημα)

Οι **Thompson** (Τόμσον) είναι ένα κροατικό συγκρότημα, που ιδρύθηκε από τον Μάρκο Πέρκοβιτς. Το όνομα του συγκροτήματος χρησιμοποιείται και ως ψευδώνυμο για τον Πέρκοβιτς. Ο τελευταίος γράφει τη μουσική και είναι κύριος εκφωνητής του συγκροτήματος. Το συγκρότημα αποτελείται επίσης από τους Τόμισλαβ Μάνταριτς, Ίβαν Ιβάνκοβιτς, Ντούγιε Ίβιτς και τον Ίβιτσα Μπίλιτς Ίκε. Το όνομα του συγκροτήματος προέρχεται από το ομώνυμο πολυβόλο, που δόθηκε ως ψευδώνυμο στον Πέρκοβιτς κατά τη διάρκεια του Κροατικού πόλεμου της ανεξαρτησίας. Αν και ιδρύθηκε στο Τσάβογκλαβε, η σημερινή έδρα του συγκροτήματος είναι στο Ζάγκρεμπ. Οι Τόμσον κέρδισαν φήμη το 1991, μετά τη δημιουργία του τραγουδιού *Bojna Čavoglave* (Το τάγμα του Τσάβογκλαβε), που διακήρυττε την ανεξαρτησία της Κροατίας από τη Γιουγκοσλαβία και δημοσιεύτηκε στο άλμπουμ *Rock za Hrvatsku*. Το τραγούδι αποτέλεσε τη βάση για το τραγούδι *Branitelji Sarajeva* (Υπερασπιστές του Σαράγεβο) από το βοσνιακό στρατό κατά τη διάρκεια της πολιορκίας του Σαράγεβο. Τη δεκαετία του 1990, οι Τόμσον έγιναν αρκετά δημοφιλείς στην Κροατία με τη δημοσίευση του άλμπουμ *Moli mala* το 1992. Η φήμη τους αυξήθηκε με τη δημοσίευση του τραγουδιού *Prijatelji* (Φίλοι) το 1998.

## Αντιπαραθέσεις

### Κατηγορίες για φασισμό
Οι Τόμσον έχουν κατηγορηθεί για υποστήριξη προς το καθεστώς των Ούστασε και για σχέσεις με το φασισμό. Ήδη από το 2003, τους είχε απαγορευθεί μια συναυλία στην Ολλανδία.  

Στο πρώτο τραγούδι του συγκροτήματος *Bojna Čavoglave,* χρησιμοποιείται ο χαιρετισμός των Ούστασε, *[[Za dom spremni]]*.

Οι Thompson έχουν συνθέσει επίσης το '*Jasenovac i Gradiška Stara*' (Γιασένοβατς και Γκράντισσκα Στάρα- στρατόπεδα συγκέντρωσης)*,* στο οποίο υμνούνται οι σφαγές ενάντια σε Σέρβους, Εβραίους και Ρομά αιχμαλώτους, που πραγματοποιήθηκαν από τους Ούστασε. 

### Κατηγορίες για λογοκλοπή
Έχει υποστηριχθεί στα σερβικά ΜΜΕ ότι οι Τόμσον έχουν κάνει παράτυπη αντιγραφή για να γράψουν δυο συγκεκριμένα τραγούδια. Σύμφωνα με αυτήν την άποψη, οι Τόμσον αντέγραψαν το τραγούδι των Τσέτνικ *Nad Kraljevom živa vatra seva* για να γράψουν το *Anica kninska kraljica* και το τραγούδι των Παρτιζάνων *Sivi sokole* για να γράψουν το *Bojna Čavoglave*. 

## Άλμπουμ σε στούντιο

## Ζωντανά άλμπουμ

## Συλλογές άλμπουμ

## Άλλα τραγούδια
Τραγούδια που τραγούδησε μόνος του ο Πέρκοβιτς ή σε συνδυασμό με άλλους συνεργάτες. 

## Βίντεο

### Βίντεο

### Βίντεο με μουσική

## Μουσική επένδυση

## Πηγές


Κατηγορία:Κροατικά μουσικά συγκροτήματα
Κατηγορία:Μουσική στην Κροατία
Κατηγορία:Κροάτες μουσικοί
Η ωραία του Πέραν

Η ***Ωραία του Πέραν*** (τουρκικά: ***Beyoğlu güzeli***) είναι ελληνοτουρκική αισθηματική ταινία του 1953, σε σκηνοθεσία Ορέστη Λάσκου.****** Πρωταγωνιστούν οι Κάτια Λίντα, Σουχά Ντογάν και Μουαζέζ Αρτσάι.

## Πλοκή
Ένα νεαρό ζευγάρι, καθένας από τους οποίους ανήκει σε διαφορετικές κοινωνικές τάξεις, προσπαθεί χωρίς επιτυχία να ξεπεράσει τα εμπόδια που προκαλούν οι συγγενείς τους στη σχέση τους. Από εκείνη περιμένουν να προχωρήσει σε γάμο με έναν άνδρα ανάλογου κοινωνικού επιπέδου αλλά, όταν αυτός ο αρραβώνας διαλύεται επειδή η κοπέλα αγαπά άλλον, οδηγείται στον θάνατο από τον ίδιο της τον πατέρα. Ο νεαρός αγαπημένος της δεν θα αργήσει να πεθάνει και ο ίδιος, πριν το κάνει όμως καταγράφει στο ημερολόγιό του ολόκληρη την τραγική ιστορία του άτυχου έρωτά του.

## Διανομή ρόλων
* Κάτια Λίντα ως Ερμιόνη
* Σουχά Ντογάν ως Αιμίλιος Ηράκλειτος******
* Μουαζέζ Αρτσάι
* Μεσούτ Σουρμελί
* Μουαζέζ Ντογάν
* Λίλιαν Γκρις
* Τζένη Διαμαντή
* Ε. Π. Κάρλι
* Μίμης Μιχαλόπουλος
* Ρένος Βρεττάκος

## Παραγωγή
Η υπόθεση είναι βασισμένη στο ομότιτλο βιβλίο του Δημήτρη Παπαδόπουλου (Τυμφρηστού) που κυκλοφόρησε το 1920. 

Οι γλώσσες της ταινίας είναι ελληνικά και τουρκικά. 
## Παραπομπές


## Βιβλιογραφία

* Αγκάχ Οζγκιούτς. *Türk sinemasında İstanbul*. Horizon International, 2010.

## Εξωτερικοί σύνδεσμοι
* 

Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 1950
Κατηγορία:Τουρκικές ταινίες
Κατηγορία:Ελληνόφωνες ταινίες
Κατηγορία:Ταινίες του 1953
Κατηγορία:Τουρκόφωνες ταινίες
Κατηγορία:Ταινίες βασισμένες σε ελληνικά μυθιστορήματα
Ιησούς (ταινία, 2016)

*Ο *'Ιησούς**' είναι μια δραματική ταινία του 2016 σε σκηνοθεσία Φερνάντο Γκουτσόνι. Προβλήθηκε στο τμήμα Ανακάλυψης του 2016 Διεθνές Φεστιβάλ Κινηματογράφου στο Τορόντο.Η ταινία παράχθηκε από μια διεθνή συμπαραγωγή, αποτελούμενη από τη Γαλλία, τη Χιλή, τη Γερμανία, την Ελλάδα και την Κολομβία. 

## Διανομή ρόλων

* Νικολάς Ντουράν ως Ιησούς
* Αλεχάνδρο Γκόικ ως Έκτωρ

## Παραπομπές

## Εξωτερικοί σύνδεσμοι
*

Κατηγορία:Ισπανόφωνες ταινίες
Κατηγορία:Ελληνικές δραματικές ταινίες
Κατηγορία:Γερμανικές δραματικές ταινίες
Κατηγορία:Γαλλικές δραματικές ταινίες
Κατηγορία:Κολομβιανές ταινίες
Κατηγορία:Ελληνικές ταινίες της δεκαετίας 2010
Κατηγορία:Γερμανικές ταινίες
Κατηγορία:Γαλλικές ταινίες της δεκαετίας 2010
Κατηγορία:Χιλιανές ταινίες
Κατηγορία:Ταινίες του 2016
Κωνσταντία Χοενστάουφεν

Το όνομα **Κωνσταντία Χοενστάουφεν** μπορεί να αναφέρεται σε:

* Άννα των Χοενστάουφεν, αρχικά γνωστή ως Κωνσταντία.
* Κωνσταντία Χοενστάουφεν της Σικελίας.
Μαρία των Μεδίκων

Ως **Μαρία των Μεδίκων** μπορεί να αναφέρεται:

* Μαρία των Μεδίκων (1575-1642), βασίλισσα της Γαλλίας
* Μαρία των Μεδίκων (1540-1557), απεβ. 17 ετών.
Αλβέρτος της Βαυαρίας

Ως **Αλβέρτος της Βαυαρίας** μπορεί να αναφέρονται οι:

* Αλβέρτος Α΄ της Βαυαρίας
* Αλβέρτος Β΄ της Βαυαρίας
* Αλβέρτος Γ΄ της Βαυαρίας
* Αλβέρτος Δ΄ της Βαυαρίας
* Αλβέρτος Ε΄ της Βαυαρίας
* Αλβέρτος ΣΤ΄ της Βαυαρίας
* Αλβέρτος της Βαυαρίας (1905-1996)
Άμεση Δημοκρατία Τώρα!

Η **Άμεση Δημοκρατία Τώρα!** επίσης γνωστή ως **Αληθινή Δημοκρατία Τώρα! **(στα ισπανικά, όπως *Democracia Real Ya Grecia*) ήταν Ελληνική οργάνωση και κίνημα, αποτελούμενη από απλούς πολίτες, οι οποίοι συμμετείχαν ενεργά στις ελληνικές διαμαρτυρίες του 2011. Το κίνημα ήταν εμπνευσμένο από το ισπανικό κίνημα Αληθινή Δημοκρατία Τώρα, το κίνημα Πραγματική Δημοκρατία Τώρα διοργάνωνε διαδηλώσεις στην Ελλάδα και δημοσίευε τις διαδικασίες των λαϊκών συνελεύσεων στην κεντρική συγκέντρωση στη Πλατεία Συντάγματος.

Το κίνημα ήταν η πρώτη μεγάλη ελληνική πολιτική οντότητα που σχηματίστηκε από πολίτες που δεν υποστήριζαν κανένα από τα παραδοσιακά πολιτικά κόμματα της Ελλάδας. Το κίνημα δεν ήταν κόμμα, αλλά ήταν πλατφόρμα για την ανταλλαγή ιδεών καθώς και τρόπος με τον οποίο τα μέλη της, που είναι γνωστοί ως "αγανακτισμένοι", δείχνουν την αποδοκιμασία τους και την απόρριψη του σημερινού πολιτικού στάτους κβο όπου δύο μεγάλα κόμματα εναλλάσσονται στην εξουσία.

## Δείτε επίσης
* Απεργιακές κινητοποιήσεις στην Ελλάδα την άνοιξη του 2010
* Αληθινή Δημοκρατία Τώρα

## Παραπομπές

Κατηγορία:Πολιτικά κινήματα στην Ελλάδα
Μαύρο λιβάδι (ταινία, 2009)

Το ***Μαύρο Λιβάδι*** είναι ελληνική ταινία εποχής σε σκηνοθεσία Βαρδή Μαρινάκη. Η ταινία κυκλοφόρησε το 2009 και σε αυτήν πρωταγωνιστούν η Σοφία Γεωργοβασίλη και ο Χρήστος Πασσαλής.

Κέρδισε βραβείο στην κατηγορία καλύτερης φωτογραφίας στα Βραβεία Ελληνικής Ακαδημίας Κινηματογράφου και βραβεύτηκε στο διεθνές φεστιβάλ κινηματογράφου του Μουμπάι και το Φεστιβάλ Ευρωπαϊκού Κινηματογράφου της Σεβίλλης.

Η ταινία γυρίστηκε σε περιοχές της Ηπείρου και της Θεσσαλίας.

## Διανομή

* Σοφία Γεωργοβασίλη ως Ανθή
* Χρήστος Πασσαλής ως γενίτσαρος
* Δέσποινα Μπεμπεδέλη ως ηγουμένη
* Μαρία Πανουργιά ως Πελαγία
* Δέσποινα Κούρτη ως Αρετή
* Ευαγγελία Ανδρεαδάκη ως Δωροθέα

## Παραπομπές

## Εξωτερικοί σύνδεσμοι
*

Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ελληνικές ταινίες της δεκαετίας 2000
Κατηγορία:Ταινίες του 2009
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Ελεονώρα Γκοντζάγκα (1598-1655)

Η **Ελεονώρα**, ιταλ.: Eleonora (23 Σεπτεμβρίου 1598 – 27 Ιουνίου 1655) από τον Οίκο των Γκοντζάγκα ήταν κόρη του δούκα της ΜάΝτουα και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

## Βιογραφία
Ήταν η δεύτερη κόρη του Βιντσέντσου Α΄ δούκα της Μάντουα και της Ελεονώρας των Μεδίκων, κόρης του Φραγκίσκου Α΄ μεγάλου δούκα της Τοσκάνης.

## Οικογένεια
Παντρεύτηκε το 1622 τον Φερδινάνδο Β΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Δεν απέκτησαν απογόνους.

## Πρόγονοι


## Παραπομπές


## Πηγές
* Brigitte Hamann: Die Habsburger. 1988, p. 78f.
* Braun, Bettina; Keller, Katrin; Schnettger, Matthias (4 April 2016). Nur die Frau des Kaisers?: Kaiserinnen in der Frühen Neuzeit (in German). Böhlau Verlag Wien. p. 117. ISBN 978-3-205-20085-7.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Γκοντζάγκα
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Μαρία Άννα της Ισπανίας

Η **Μαρία Άννα** (ισπαν. *Maria Anna*, 18 Αυγούστου 1606 - 13 Μαΐου 1646) του Οίκου των Αψβούργων ήταν πριγκίπισσα της Ισπανίας και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

## Βιογραφία
Ήταν η δεύτερη κόρη του Φιλίππου Γ΄ της Ισπανίας και της Μαργαρίτας των Αψβούργων, κόρης του Καρόλου Β΄της Αυστρίας.

## Οικογένεια
Το 1631 παντρεύτηκε τον Φερδινάνδο Γ΄ της Αγίας Ρωμαίκής Αυτοκρατορίας και είχε τέκνα:
* Φερδινάνδος Δ΄ (1633 - 1654).
* Μαριάννα (1634 - 1696), παντρεύτηκε τον θείο της Φίλιππο Δ΄ της Ισπανίας.
* Φίλιππος Αύγουστος (1637 - 1639).
* Μαξιμιλιανός Θωμάς (1638 - 1639).
* Λεοπόλδος Α΄ (1640 - 1705), Aρχιδούκας της Αυστρίας και Bασιλιάς της Ουγγαρίας, Βοημίας & Γερμανίας.
* Μαρία (13 Μαΐου 1646), θνησιγενής.

## Πρόγονοι


## Πηγές
* Bettina Braun, Katrin Keller, Matthias Schnettger: Nur die Frau des Kaisers?: Kaiserinnen in der Frühen Neuzeit, Böhlau ed., Vienna 2016 ISBN 978-3-20-520085-7.
* M. Hengerer: Kaiser Ferdinand III. (1608—1657). Eine Biographie, Böhlau ed., Vienna, Köln, Weimar 2012 ISBN 978-3-205-77765-6.
* Habsburg, Maria Anna von Spanien, Biographisches Lexikon des Kaiserthums Oesterreich, Vienna Kaiserlich-königliche Hof- und Staatsdruckerei, p. 52 – 458 p.

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Ισπανίδες Ινφάντας
Κατηγορία:Βασίλισσες της Ιταλίας
Κατηγορία:Ινφάντας της Πορτογαλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Νιστέρι Θάσου

Το **Νιστέρι** είναι οικισμός στη Θάσο. Διοικητικά ανήκει στον δήμο Θάσου της Περιφερειακής Ενότητας Θάσου. Αποτελεί έναν από τους οικισμούς της δημοτικής κοινότητας Θάσου. Σύμφωνα με την απογραφή του 2011, έχει 1 κάτοικο.

## Πληθυσμός

## Παραπομπές





Κατηγορία:Δήμος Θάσου
Κατηγορία:Χωριά της Θάσου
Μαρία Λεοπολδίνα της Αυστρίας (1632-1649)

Η **Μαρία Λεοπολδίνη** (γερμ. *Maria Leopoldine*, 6 Απριλίου 1632 - 7 Αυγούστου 1649) από τον Οίκο των Αψβούργων ήταν κόρη του Αρχιδούκα της Πέραν Αυστρίας και με τον γάμο της έγινε αυτοκρατορική σύζυγος της Αγίας Ρωμαϊκής Αυτοκρατορίας.

## Βιογραφία
Ήταν το πέμπτο παιδί και η τρίτη κόρη του Λεοπόλδου Ε΄ της Πέραν Αυστρίας και της Κλαυδίας των Μεδίκων, κόρης του Φερδινάνδου Α΄ της Τοσκάνης. 

Παντρεύτηκε το Φερδινάνδο Γ΄ της Αγίας Ρωμαϊκής Αυτοκρατορίας. Πέθανε λίγο μετά τη γέννηση του γιου της.

## Οικογένεια
Παντρεύτηκε το 1648 τον Φερδινάνδο Γ΄ της Αγίας Ρωμαϊκής Αυτοκρατορίας. Απέκτησαν ένα τέκνο:
* Κάρολος Ιωσήφ (1649 - 1664), απεβ. 15 ετών.

## Πρόγονοι

## Παραπομπές


## Πηγές
* Sir Frederick Dixon Hartland: *A chronological dictionary or index to the genealogical chart*, London: Charles and Edwin Layton 1854, 123 p. [retrieved 3 November 2016].
* C. von Wurzbach: Maria Leopoldina von Österreich, *Biographisches Lexikon des Kaiserthums Oesterreich*, Vienna Kaiserlich-königliche Hof- und Staatsdruckerei 1861, 458 p.
* Bettina Braun, Katrin Keller, Matthias Schnettger: *Nur die Frau des Kaisers?: Kaiserinnen in der Frühen Neuzeit*, Böhlau ed., Vienna 2016 ISBN 978-3-20-520085-7.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Αψβούργων
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Ελεονώρα Γκοντζάγκα (1630-1686)

Η **Ελεονώρα** (ιταλ. *Eleanora*, 18 Νοεμβρίου 1630 - 6 Δεκεμβρίου 1686) από τον Οίκο των Γκοντζάγκα ήταν κόρη του Δούκα του Μαγιέν και με τον γάμο της έγινε αυτοκράτειρα της Αγίας Ρωμαϊκής Αυτοκρατορίας.

## Βιογραφία
Ήταν η μόνη (επιζήσασα) κόρη του Καρόλου Γκοντζάγκα, Δούκα του Μαγιέν, και της Μαρίας Γκοντζάγκα, κόρης του Φραγκίσκου Δ΄ της Μάντουας & του Μομφερράτου (δισεγγονού της Μαρίας Παλαιολογίνας).

## Οικογένεια
Παντρεύτηκε το 1651 τον Φερδινάνδο Γ΄ της Αγίας Ρωμαϊκής Αυτοκρατορίας και είχε τέκνα:
* Θηρεσία Μαρία Ιωσηφίνα (1652 - 1653).
* Ελεονώρα Μαρία Ιωσηφίνα (1653 - 1697), παντρεύτηκε πρώτα τον Μιχαήλ Κορύμπουτ Βισνιοβιέτσκι, Βασιλιά της Πολωνίας-Λιθουανίας, και μετά τον Κάρολο Ε΄ της Λωρραίνης.
* Μαρία Άννα Iωσηφίνα (1654 - 1689), παντρεύτηκε τον Ιωάννη Γουλιέλμο του Παλατινάτου.
* Φερδινάνδος Ιωσήφ Αλοϋσιος (1657 - 1658).

## Πρόγονοι

## Παραπομπές


## Πηγές
* Braun, Bettina; Keller, Katrin; Schnettger, Matthias (4 April 2016). Nur die Frau des Kaisers?: Kaiserinnen in der Frühen Neuzeit (in German). Böhlau Verlag Wien. p. 117. ISBN 978-3-205-20085-7.
* Hengerer, Mark (2012) [2008]. Mazohl, Brigitte (chair); Rumpler, Helmut (deputy chair); et al. (eds.). Kaiser Ferdinand III. (1608–1657), Eine Biographie (PDF). Publications Commission for Recent History of Austria. Vienna: Böhlau. pp. 4, 79. ISBN 978-3-205-77765-6.
* Lundy, Darryl (3 March 2007). Carlo Gonzaga, Duc de Rethel. ThePeerage.Com. p. 11207 § 112064.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Γκοντζάγκα
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Ελεονώρα Μαγδαληνή του Παλατινάτου-Νόιμπουργκ

Η **Ελεονώρα Μαγδαληνή** (γερμ. *Eleonore Magdalene*, 6 Ιανουαρίου 1655 - 19 Ιανουαρίου 1720) από τον Οίκο του Βίττελσμπαχ ήταν κόρη του Εκλέκτορα του Παλατινάτου και με τον γάμο της έγινε αυτοκράτειρα της Αγίας Ρωμαϊκής Αυτοκρατορίας.

## Βιογραφία
Η *Ελεονώρα Μαγδαληνή Θηρεσία* ήταν η πρώτη κόρη του Φιλίππου Γουλιέλμου του Παλατινάτου και της Ελισάβετ Αμαλίας, κόρης του Γεωργίου Β΄ της Έσσης-Ντάρμστατ.

## Οικογένεια
Παντρεύτηκε το 1676 τον Λεοπόλδο Α΄ της Αγίας Ρωμαϊκής Αυτοκρατορίας και είχε τέκνα:
* Ιωσήφ Α΄ (1678 - 1711), Αυτοκράτορας της Αγίας Ρωμαϊκής Αυτοκρατορίας.
*Μαρία Χριστίνα Ιωσηφίνα (18 Ιουνίου 1679), θνησιγενής.
* Μαρία Ελισάβετ (1680 - 1741), κυβερνήτης των Αυστριακών Κάτω Χωρών.
* Λεοπόλδος Ιωσήφ (1682 - 1684).
* Μαρία Άννα (1683 - 1754), παντρεύτηκε τον Ιωάννη Ε΄ της Πορτογαλίας.
*Μαρία Θηρεσία (1684 - 1696).
* Κάρολος ΣΤ΄ (1685 - 1740), Αυτοκράτορας της Αγίας Ρωμαϊκής Αυτοκρατορίας.
*Μαρία Ιωσηφίνα (1687 - 1703).
* Μαρία Μαγδαληνή (1689 - 1743).
**Μαρία Μαργαρίτα* Μαγδαληνή Γαβριέλλα Ιωσηφίνα Αντωνία (1690 - 1691).

## Πρόγονοι





## Παραπομπές


## Πηγές
* Braun, Bettina; Keller, Katrin; Schnettger, Matthias (4 April 2016). *Nur die Frau des Kaisers?: Kaiserinnen in der Frühen Neuzeit* (in German). Böhlau Verlag Wien. ISBN 978-3-205-20085-7. online
* Coxe, Guglielmo (1824). *Geschichte des Hauses Oesterreich von Rudolph von Habsburg bis auf Leopold des II. Tod (1218 — 1792)*. Amsterdam: Kunst u. Industrie Compt., 629 p. online
* von Wurzbach, C. (1860). Habsburg, *Eleonora Magdalena Theresia von der Pfalz*. Vienna: Kaiserlich-königliche Hof- und Staatsdruckerei., 492 p. online

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος του Βίττελσμπαχ
Κατηγορία:Βασιλομήτωρ
Κατηγορία:Βασίλισσες της Ιταλίας
Κατηγορία:Παλατινές κόμισσες του Νόιμπουργκ
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Άγιος Ανδρέας Πρίνου Θάσου

Ο **Άγιος Ανδρέας Πρίνου** είναι οικισμός της Θάσου στην περιφέρεια Ανατολικής Μακεδονίας και Θράκης.

## Γενικά στοιχεία
Ο Άγιος Ανδρέας αναγνωρίστηκε επίσημα ως οικισμός το 2011. Διοικητικά ανήκει στον δήμο Θάσου της Περιφερειακής Ενότητας Θάσου και αποτελεί ένα από τα χωριά της δημοτικής κοινότητας Πρίνου. Σύμφωνα με την απογραφή του 2011 δεν έχει μόνιμους κατοίκους, ωστόσο στην ίδια απογραφή αναφέρεται με de facto πληθυσμό 46 κατοίκων.

## Παραπομπές


Κατηγορία:Δήμος Θάσου
Κατηγορία:Χωριά της Θάσου
Βιλελμίνη Αμαλία του Μπράουνσβαϊγκ-Λύνεμπουργκ

Η **Βιλελμίνη Αμαλία** (γερμ. *Wilhelmine Amalia*, 21 Απριλίου 1673 - 10 Απριλίου 1742) του Οίκου των Γουέλφων-Αννοβέρου ήταν δούκισσα του Μπράουνσβαϊγκ-Λύνεμπουργκ-Κάλενμπεργκ και με τον γάμο της έγινε αυτοκράτειρα της Αγίας Ρωμαϊκής Αυτοκρατορίας.

## Βιογραφία
Ήταν το τέταρτο παιδί και η τέταρτη κόρη του Ιωάννη Φρειδερίκου του Μπράουνσβαϊγκ-Λύνεμπουργκ-Κάλενμπεργκ και της Βενεδίκτης Ερριέττας των Βίττελσμπαχ, κόρης του Εδουάρδου του Παλατινάτου-Ζίμμερν.

## Οικογένεια
Παντρεύτηκε τον Ιωσήφ Α΄ της Αγίας Ρωμαϊκής Αυτοκρατορίας το 1699 και είχε τέκνα;
* Μαρία Ιωσηφίνα (1699 - 1757), παντρεύτηκε τον Αύγουστο Γ΄ της Πολωνίας-Λιθουανίας, Εκλέκτορα της Σαξονίας.
*Λεοπόλδος Ιωσήφ (1700 - 1701).
* Μαρία Αμαλία (1701 - 1756), παντρεύτηκε τον Κάρολο Ζ΄ της Αγίας Ρωμαϊκής Αυτοκρατορίας.

## Παραπομπές


## Πηγές
* Clarissa Campbell Orr: *Queenship in Europe 1660-1815: The Role of the Consort*. Cambridge University Press (2004)

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος του Αννόβερου
Κατηγορία:Βασίλισσες της Ιταλίας
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Μονή Αρχαγγέλου Θάσου

Η **Μονή Αρχαγγέλου** βρίσκεται στη νότια πλευρά της Θάσου και διοικητικά ανήκει στο δήμο Θάσου, της Περιφερειακής Ενότητας Θάσου. Σύμφωνα με την απογραφή του 2011, έχει 29 κατοίκους.

## Πληθυσμός

## Εικόνες

 Monastery Archangel Michael 1.JPG|Είσοδος μονής
 Monastery Archangel Michael 2.JPG|Εσωτερικό μονής
 Monastery Archangel Michael 3.JPG|Καθολικό μονής


## Παραπομπές


Κατηγορία:Δήμος Θάσου
Κατηγορία:Μονές της περιφερειακής ενότητας Καβάλας
Α2 Εθνική υδατοσφαίρισης γυναικών

Η **Α2 Εθνική Κατηγορία υδατοσφαίρισης γυναικών** είναι Ελληνικό πρωτάθλημα για γυναικείους συλλόγους υδατοσφαίρισης. Στο Ελληνικό σύστημα πρωταθλημάτων υδατοσφαίρισης γυναικών, ήταν το δεύτερο σε τάξη πρωτάθλημα της χώρας και διοργανωνόταν από την Κολυμβητική Ομοσπονδία Ελλάδας (ΚΟΕ). Το πρωτάθλημα αποτελούνταν από 8 ομάδες των δύο ομίλων (2018–19) και λειτουργούσε με το σύστημα προβιβασμού και υποβιβασμού με την Α1 Εθνική.

Το πρωτάθλημα διοργανώθηκε για πρώτη φορά το 1998 και αντικατέστησε τη Β΄ Εθνική που είχε δημιουργηθεί το 1989. Η Β΄ Εθνική Κατηγορία από το 1998 έως το 2019 και ξανά από το 2021 αποτελεί το τρίτο σε τάξη πρωτάθλημα της χώρας.

Το 2019 το πρωτάθλημα καταργήθηκε λόγω της αναδιάρθρωσης των κατηγοριών και αντικαταστάθηκε από τη Β΄ Εθνική, επανήλθε όμως το 2021.

Από τη δημιουργία της Α2 Εθνικής, 14 ομάδες κέρδισαν τον τίτλο. Η τελευταία πρωταθλήτρια ήταν ο Πανιώνιος Γ.Σ.Σ., ο οποίος κέρδισε τον τίτλο την περίοδο 2018−19.

## Πρωταθλητές
:*Δείτε επίσης: [[Κατάλογος των πρωταθλητών υδατοσφαίρισης γυναικών της Δεύτερης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Δεύτερης Κατηγορίας]]*
### Κάτοχοι τίτλου

1Ο πρωταθλητής N.O. Ιτέας ακύρωσε τη συμμετοχή του στην Α1 Εθνική για την περίοδο 2010–11 λόγω οικονομικής δυσπραγίας και τη θέση του πήρε ο Ν.Ο. Ρεθύμνου.

### Σύνολο τίτλων

## Πίνακας συμμετοχών
Ο πίνακας συμμετοχών της Α2 Εθνικής, είναι μια καταγραφή όλων των συμμετοχών της κάθε ομάδας που έχει παίξει στην κατηγορία από την ίδρυσή της το 1998–99 έως και την περίοδο 2018–19.

**Ολόκληρες συμμετοχές (10/21): 2009–10 έως 2018–19*
**1998–99 (Ηλυσιακός Α.Ο., ΠΑΟΚ), 1999–2000 (Ηλυσιακός Α.Ο., Α.Ο. Ιωνικός Νίκαιας), 2000–01 (Ηλυσιακός Α.Ο., ΠΑΟΚ), 2002–03 (ΠΑΟΚ), 2006–07 (Ηλυσιακός Α.Ο., τελική φάση),<br /> 2007–08 (Πανιώνιος Γ.Σ.Σ. και ο πρωταθλητής), 2008–09 (τελική φάση)*

## Παραπομπές


## Εξωτερικοί σύνδεσμοι
* 

Γυναικων 02
Πρωταθλημα 02
Ρωσογκρεμός Θάσου

O **Ρωσογκρεμός** είναι παραλία και οικισμός στη Θάσο. Διοικητικά ανήκει στον δήμο Θάσου της ομώνυμης περιφερειακής ενότητας. Απέχει 45 χιλιόμετρα από τον Λιμένα. Αναφέρεται για πρώτη φορά σε απογραφές το 2011.

## Απογραφές πληθυσμού

## Παραπομπές


Κατηγορία:Δήμος Θάσου
Κατηγορία:Χωριά της Θάσου
Σκίδια Θάσου

Τα **Σκίδια** είναι οικισμός στη Θάσο. Διοικητικά ανήκει στον δήμο Θάσου της Περιφερειακής Ενότητας Θάσου. Αποτελεί έναν από τους οικισμούς της δημοτικής κοινότητας Θεολόγου. Σύμφωνα με την απογραφή του 2011, έχει 2 κατοίκους.

## Δημογραφία

## Παραπομπές


Κατηγορία:Δήμος Θάσου
Κατηγορία:Χωριά της Θάσου
Μαρία Κομνηνάκα

Η **Μαρία Κομνηνάκα** (1988) είναι Ελληνίδα βουλευτής Λέσβου με το ΚΚΕ και δικηγόρος.

## Βιογραφικά στοιχεία

Γεννήθηκε στη Λέσβο και είναι κόρη του Απόστολου Κομνηνάκα, δικηγόρου από την Αγία Παρασκευή Λέσβου, και της Στέλλας Καράβολα από την Αγιάσο. Σπούδασε νομικά στο Πανεπιστήμιο Αθηνών και έχει πραγματοποιήσει μεταπτυχιακές σπουδές στο ποινικό δίκαιο στο ίδιο πανεπιστήμιο.  

Στις εκλογές του 2019 εξελέγη για πρώτη φορά βουλευτής Λέσβου με το ΚΚΕ με 1.936 ψήφους ούσα η νεότερη ηλικιακά βουλευτής που έχει εκλεγεί ποτέ στο νησί της Λέσβου. 

## Παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με το ΚΚΕ
Άννα του Τυρόλου

Η **Άννα** (γερμ. *Anna*, 4 Οκτωβρίου 1585 - 14 Δεκεμβρίου 1618) από τον Οίκο των Αψβούργων ήταν κόρη του Αρχιδούκα της Πέραν Αυστρίας & Τυρόλου και με τον γάμο της έγινε Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας.

## Βιογραφία
Ήταν η δεύτερη κόρη του Φερδινάνδου Β΄ της Πέραν Αυστρίας & Τυρόλου και της Άννα Τζουλιάνα Γκοντζάγκα, κόρης του Γουλιέλμου της Μάντουα (γιού της Μαργαρίτας Παλαιολογίνας).

## Οικογένεια
Παντρεύτηκε τον Ματθία της Αγίας Ρωμαϊκής Αυτοκρατορίας. Δεν απέκτησαν απογόνους.

## Πρόγονοι




## Πρόγονοι


## Παραπομπές


## Πηγές
* Braun, Bettina; Keller, Katrin; Schnettger, Matthias (4 April 2016). Nur die Frau des Kaisers?: Kaiserinnen in der Frühen Neuzeit (in German). Böhlau Verlag Wien. p. 99–116. ISBN 978-3-205-20085-7.
* Korotin, Ilse (2016). Lexikon österreichischer Frauen. Vienna: Böhlau. ISBN 978-3-20-579590-2., p. 152 – 4248 p. online
* Wurzbach, C. von (2012) [1860]. "Eleonore Gonzaga". Biographisches Lexikon des Kaisertums Österreich (in German). Austria: Austrian Literature Online, University of Innsbruck. p. 152, 492 p.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Αννα του Τυρολου
Κατηγορία:Πριγκίπισσες της Αυστρίας
Κατηγορία:Βασίλισσες της Γερμανίας
Κατηγορία:Βασίλισσες της Ιταλίας
Κατηγορία:Βασίλισσες της Ουγγαρίας (σύζυγοι βασιλέων)
Υβριδισμός

Ο **υβριδισμός** ή **υβριδοποίηση** ή **υβριδίωση** (αγγλικά: Hybridisation) είναι η διαδικασία που δημιουργεί υβρίδιο και μπορεί να αναφέρεται:

* Στη βιολογία, όπου με τη διασταύρωση δύο γενετικά ανόμοιων ζώντων οργανισμών δημιουργείται ένα υβρίδιο.
* Στη θεωρία της παγκοσμιοποίησης, η διαρκής ανάμειξη των πολιτισμών.
* Στη τροποποίηση ενός οχήματος σε υβριδικό.
*Στη γλωσσολογία η δημιουργία σύνθετων λέξεων από στοιχεία δύο τουλάχιστον διαφορετικών γλωσσών (π.χ. βιντεοπαιχνίδι ή η αγγλική television, όπου ο όρος tele- είναι ελληνικός)
*Στον υβριδισμό των ατομικών τροχιακών στη χημεία για την ερμηνεία των μοριακών δεσμών
Άννα Τζουλιάνα Γκοντζάγκα

Η **Άννα-Τζουλιάνα**, ιταλ. Anna-Juliana (16 Νοεμβρίου 1566 - 3 Αυγούστου 1621) από τον Οίκο των Γκοντζάγκα ήταν κόρη του δούκα της Μάντουα και με τον γάμο της έγινε αρχιδούκισσα της Πέραν Αυστρίας & του Τυρόλου. Όταν χήρευσε, έγινε μοναχή στο Τάγμα της Υπηρεσίας της ημετέρας παρθένου Μαρίας (Τ.Υ.Μ.) και υπάρχει πρόταση να ανακηρυχθεί αγία.

## Βιογραφία
Ήταν η δεύτερη κόρη του Γουλιέλμου δούκα της Μάντουας και της Ελεονώρας των Αψβούργων, κόρης του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

## Οικογένεια
Παντρεύτηκε το 1582 τον θείο της Φερδινάνδο Β΄ αρχιδούκα της Πέραν Αυστρίας & του Τυρόλου και είχε τέκνα;
* Μαρία 1584-1649, μοναχή.
* Άννα 1585-1618, παντρεύτηκε τον Ματθία των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας.
* Ελεονώρα 1583-1584, απεβ. νήπιο.

## Πρόγονοι


## Παραπομπές

## Πηγές
* Dourche, Joachim M. / Schenk, Jessie (translator) A Servant of Mary: Anne Juliana of Gonzaga, Archduchess of Austria, Third Order Servite (1566-1621). Sisters, Servants of Mary, Ladysmith, Wisconsin 1995. ISBN N/A.

Κατηγορία:Οίκος των Γκοντζάγκα
Κατηγορία:Ιταλίδες δούκισσες
Κατηγορία:Γερμανίδες δούκισσες
Εκκλησία του Ιλόρι

αριστερά|μικρογραφία|250x250εσ|Η εκκλησία του Ιλόρι
Η **Eκκλησία του Ιλόρι του [[Άγιος Γεώργιος|Αγίου Γεωργίου]]**  ( ) είναι μια μεσαιωνική Αμπχαζική Ορθόδοξη Εκκλησία που βρίσκεται στο ομώνυμο χωριό της περιφέρειας Οτσαμτσίρα στην Αμπχαζία  της Γεωργίας. Είναι θολωτή, μονόκλιτη και αντιπροσωπευτική της Γεωργιανής αρχιτεκτονικής τεχνοτροπίας. Χτίστηκε τον 11ο αιώνα και έχει τροποποιηθεί και ανακαινιστεί αρκετές φορές ως σήμερα. Είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας.
[αριστερά|μικρογραφία|250x250εσ|Η πολύτιμη εικόνα του [Άγιος Γεώργιος|Αγίου Γεωργίου που δωρίστηκε με εντολή του Πρίγκιπα της Μινγκρελίας στην εκκλησία του Ιλόρι τον 16ο αιώνα.]]

## Ιστορία
Η εκκλησία του Ιλόρι χτίστηκε στο ομώνυμο χωριό στις αρχές του 11ου αιώνα, όπως αναφέρεται σε 5 Γεωργιανές επιγραφές που βρίσκονται στην ανατολική της πρόσοψη.  

Τον 16ο αιώνα με εντολή του Πρίγκιπα της Μινγκρελίας Γκιόργκι Γ' Νταντιάνι (βασ. 1572—1582), και με ενέργειες του μητροπολίτη Κιρίλε Χουανίτζε, δωρίστηκε στην εκκλησία του Ιλόρι μία εξαιρετική εικόνα του Αγίου Γεωργίου. Είναι μία τρίπτυχη αναδιπλούμενη εικόνα που απεικονίζει στο κέντρο τον Άγιο Γεώργιο πολεμιστή και εκατέρωθεν αυτού τον Άγιο Δημήτριο και τον Άγιο Θεόδωρο.

Τον 17ο αιώνα με εντολή του Πρίγκιπα της Μινγκρελίας Λεβάν Β' Νταντιάνι έγιναν εργασίες ανακατασκευής στην εκκλησία.

Το 1736 οι Οθωμανοί που εισέβαλαν στην περιοχή έκαψαν την εκκλησία του Ιλόρι. Τον ίδιο αιώνα η εκκλησία ανακατασκευάστηκε από τους πρίγκιπες του Οντίσι (παλαιά ονομασία του Σαμεγκρέλο Μινγκρελίας). Η εκκλησία του Ιλόρι έχει περιγραφεί από αρκετούς Δυτικούς και Γεωργιανούς λόγιους και μελετητές, όπως ο Βακχούστι Μπαγρατιόνι που τον 18ο αιώνα την περιέγραψε ως: *«η εκκλησία του Αγίου Γεωργίου... άνευ θόλου, μικρή, ευρύχωρη και διακοσμημένη».*

Τον 19ο και τον 20ο αιώνα έχουν γίνει εργασίες αποκατάστασης, ανακαινίσεις και τροποποιήσεις στην εκκλησία.

Την 23 Νοεμβρίου 2009, για τον εορτασμό της Ημέρας του Αγίου Γεωργίου, η Εθνική Τράπεζα της Γεωργίας εξέδωσε 1.500 κέρματα των 10 λάρι που απεικονίζουν την εκκλησία του Ιλόρι. Την 6η Δεκεμβρίου 2010 η Εθνική Τράπεζα της Γεωργίας, για την σειρά «Ιστορικά Μνημεία της Αμπχαζίας», εξέδωσε 1000 νομίσματα των 10 άπσαρ που απεικονίζουν την εκκλησία του Ιλόρι. Την 9η Φεβρουαρίου 2011 η κυβέρνηση της Αμπχαζίας μετέφερε την εκκλησία από την Γεωργιανή Ορθόδοξη Εκκλησία, στην οποία υπαγόταν αρχικά, στην Αμπχαζική Ορθόδοξη εκκλησία.

## Περιγραφή
Η εκκλησία του Ιλόρι είναι μονόκλιτη. Αρχικά δεν είχε θόλο, ο υφιστάμενος θόλος είναι μεταγενέστερη προσθήκη. Έχει 2 εισόδους, στα δυτικά και νότια. Στο εσωτερικό της είναι τοιχογραφημένη και φωτίζεται από 6 παράθυρα. Στο εξωτερικό της είναι σοβαντισμένη, χρωματισμένη λευκή με ερυθρές αψίδες και διακοσμημένη με ανάγλυφα. Διαθέτει καμπαναριό και περιβάλλεται από φράχτη.  

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Εκκλησίες
Φιλιππίνα Βέλσερ

Η **Φιλιππίνα**, γερμ. Philippine (1527 - 24 Απριλίου 1580) από τον Οίκο του Βέλσερ ήταν κόρη πλούσιου εμπόρου και με τον γάμο της έγινε αρχιδούκισσα της Πέραν Αυστρίας & του Τυρόλου.

## Βιογραφία
Ήταν κόρη του Φραγκίσκου (Φρειδερίκου) Βέλσερ (1497-1572) πλούσιου εμπόρου, πατρίκιου του Άουγκσμπουργκ και της Άννας Άνντλερ (1507-1572). Τα μέλη του Οίκου της ήταν έμποροι και τραπεζίτες Ευρωπαϊκής εμβέλειας και με μεγάλο πλούτο. Ο θείος της πρίγκιπας Βαρθολομαίος Β. Βέλσερ ήταν τραπεζίτης και το 1528 δάνεισε στον Κάρολο Α΄ της Ισπανίας ένα ποσό με παραχώρηση της Βενεζουέλας ως το 1546. Έτσι η οικογένεια έγιναν κυβερνήτες της αποικίας.

Από νέα η Φιλιππίνα ήταν διάσημη για την ωραιότητά της και τη μόρφωσή της. Παντρεύτηκε τον Φερδινάνδο Β΄ της Πέραν Αυστρίας & του Τυρόλου. Επειδή η Φιλιππίνα δεν ήταν ευγενής, ο γάμος ήταν μοργανατικός, δηλ. οι δύο γιοί της δεν είχαν δικαίωμα διαδοχής. Η ίδια έλαβε τους τίτλους της βαρόνης του Τσίννερμπουργκ, μαργραβίνας του Μπούργκαου, λαντγραβίνας του Μέλλενμπουργκ και κόμισσας του Όμπερχόενμπεργκ & Νήντερχόενμπεργκ (Άνω & Κάτω Χόενμπεργκ).

Απεβίωσε 53 ετών στο ανάκτορο Άμμπρας, στο Ίννσμπρουκ του Τυρόλου. Ο σύζυγός της ξαναπαντρεύτηκε, με μία ευγενή από τον Οίκο των Αψβούργων.

## Οικογένεια
Παντρεύτηκε το 1557 μυστικά τον Φερδινάνδο Β΄ των Αψβούργων δούκα της Πέραν Αυστρίας & του Τυρόλου και είχε τέκνα:
* Ανδρέας 1558-1600, μάργραβος του Μπούργκαου, καρδινάλιος, επίσκοπος της Κωνσταντίας και του Μπρίξεν. 
* Κάρολος 1560-1618, μάργραβος του Μπούργκαου, στρατηγός.

## Πηγές
* Sigrid-Maria Größing: Kaufmannstochter im Kaiserhaus. Philippine Welser und ihre Heilkunst, Vienna: Kremayr und Scheriau, 1992, 254 Pages, ISBN 3-218-00531-0
* Sigrid-Maria Größing: Die Heilkunst der Philippine Welser. Außenseiterin im Hause Habsburg. Augsburg: Sankt-Ulrich-Verlag, 1998, 160 Pages, ISBN 3-929246-28-7
* Karl Beer: Philippine Welser als Freundin der Heilkunst. In: Gesnerus 7 (1950) 80-86

## Παραπομπές


Κατηγορία:Γερμανοί ευγενείς
Άγιος Βενέδικτος ο εξ Εζεβών

Ο **Άγιος Βενέδικτος ο εξ Εζεβών** (Δάφνη Σερρών ή Παλιό Καστανοχώρι Σερρών, 1790 - Θεσσαλονίκη, 12 Ιουνίου 1821) είναι άγιος της χριστιανικής ορθόδοξης εκκλησίας που κατατάσσεται στους νεομάρτυρες. Γεννήθηκε το 1790 στην ευρύτερη περιοχή της Έζοβας (σημερινή Δάφνη Σερρών) ή της Αμουρμέης (σημερινό Παλιό Καστανοχώρι Σερρών). Αποκεφαλίσθηκε από Τούρκους μετά από βασανιστήρια που υπέστη, και τάφηκε σε άγνωστο σημείο. Εορτάζεται στις 12 Ιουνίου εκάστου έτους.

Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Διαπόρι Θάσου

To **Διαπόρι** είναι βραχώδης νησίδα που βρίσκεται στα ανατολικά της νήσου Θάσου. Η νησίδα είναι ακατοίκητη.

## Παραπομπές


## Εξωτερικοί σύνδεσμοι
* Επίσημη ιστοσελίδα δήμου Θάσου

Κατηγορία:Δήμος Θάσου
Κατηγορία:Θρακικό Πέλαγος
Κατηγορία:Νησιά του βορειοανατολικού Αιγαίου